section_heading: Životopis
paragraph_text: Školovala se u Kostrču, Tolisi i Orašju. Pjesme piše od rane mladosti. Od 1998. godine pjesme redovito objavljuje u zajedničkim zbirkama KLD-a "Rešetari" iz Rešetara; u godišnjaku za povijest, kulturu, pouku i razonodu "Putujući Slavonijom" iz Vinkovaca; u hrvatskoj književnoj reviji "Marulić", Zagreb; u tjedniku za kulturu "Hrvatsko slovo", Zagreb; u listu franjevačikh zajednica "Brat Franjo", Zagreb; u "Katoličkom tjedniku", Sarajevo; u mjesečniku za vjeru, društvo i kulturu "Svjetlo riječi", Sarajevo; u časopisu za kulturu, znanost i društvena pitanja "Motrišta", Mostar; u časopisu za književnost, kulturu i društvene teme "Osvit", Mostar; u knjizi "Posavski književni zbornik", Tolisa, 2008. godine; u Panorami hrvatskog ratnog pisma u Bosanskoj Posavini "U znaku mača", zaklada "Terra Tolis", Tolisa, 2012. godine. Tekst joj zastupljen u antologiji "Domovina- podjeljena sjećanja", tiskane u ljeto 2015. godine, čiji su nakladnici i izdavači Mia Marjanović i Branimir Marjanović, suosnivači izdavačke kuće "Ada Verlag", Berlin. Pjesme su joj zastupljene i u antologiji "Hvaljen budi, Gospodine moj - sv. Franjo u hrvatskom pjesništvu", tiskane povodom 800. obljetnice Franjevačkog reda, u nakladi Alfe, Zagreb, i Vijeća Franjevačkih zajednica u Hrvatskoj i Bosni i Hercegovini, Zagreb, 2009. godina. Ljerkine su pjesme zastupljene i u antologiji ratne/domoljubne lirike "... I pjesničkom riječju istina se brani" s oraško-šamačke bojišnice, u izdanju Centra za kulturu Orašje, Orašje, 2017. godine; u Zborniku "Susret pjesnika u Posavini" u izdanju Matice hrvatske, podružnica Orašje, 2018. godine, i u Zborniku "Drugog susreta pjesnika u Posavini", u izdanju Matice hrvatske, podružnica Orašje, 2019. godine, u Zborniku "Treći susret pjesnika u Posavini", u izdanju Matice hrvatske, podružnica Orašje, 2020. godine. Njezina je poezija duhovno-religiozna, ljubavna i domoljubna, misaono-filozofska, moderna i suvremena književnost koja u fleksibilnosti i slobodi dariva mogućnost impresivnih razmjera tumačenja. Članica je Društva hrvatskih književnika Herceg Bosne i Matice hrvatske. U Hrvatskom slovu, broj 1002, tiskanom 4. srpnja 2014. godine, na stranici 7, u rubrici "Dnevnik", objavljen je Ljerkin tekst "Sunce iznad oblaka". Piše kolumnu "Život je pjesma" za portal Frame-OFS-a Provincije Bosne Srebrene.